[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 30.5.2008

KOM(2008) 328 endelig

MEDDELELSE FRA KOMMISSIONEN TIL RÅDET, EUROPA-PARLAMENTET, DET EUROPÆISKE ØKONOMISKE OG SOCIALE UDVALG OG REGIONSUDVALGET

om den endelige rapport om Fællesskabets tilskyndelsesforanstaltninger på beskæftigelsesområdet (EIM-programmet 2002-2006) {SEC(2008)1939}

MEDDELELSE FRA KOMMISSIONEN TIL RÅDET, EUROPA-PARLAMENTET, DET EUROPÆISKE ØKONOMISKE OG SOCIALE UDVALG OG REGIONSUDVALGET

om den endelige rapport om Fællesskabets tilskyndelsesforanstaltninger på beskæftigelsesområdet (EIM-programmet 2002-2006)

ORDLISTE

AAMP | Aktive arbejdsmarkedspolitikker |

AFS-programmet | Fællesskabsaktiviteter i forbindelse med analyse, forskning og samarbejde på beskæftigelses- og arbejdsmarkedsområdet |

EØS | Det Europæiske Økonomiske Samarbejdsområde |

EOB | Det europæiske observationscenter for beskæftigelsen |

EBS | Den europæiske beskæftigelsesstrategi |

RB | Retningslinjerne for beskæftigelsen |

EIM | Programme for Community incentive measures in the field of employment (Fællesskabets tilskyndelsesforanstaltninger på beskæftigelsesområdet) |

BU | Beskæftigelsesudvalget |

ESF | Den Europæiske Socialfond |

EÅAM | Det europæiske år for arbejdstagernes mobilitet 2006 |

IDELE | Identifikation, formidling og udveksling af god praksis inden for den lokale beskæftigelsesudvikling (LBU) og fremme af bedre forvaltning |

FER | Fælles evalueringsrapporter |

FRB | Fælles rapport om beskæftigelsen |

LBU | Lokal beskæftigelsesudvikling |

LEED | OECD-programmet: Local Employment and Economic Development programme |

LLL | Livslang læring |

MISEP | (Mutual Information System on Employment Policies in Europe) det gensidige informationssystem om beskæftigelsespolitikker i Europa |

PGL | Program for gensidig læring |

MS | Medlemsstater |

NHP | Nationale handlingsplaner |

NRP | Nationale reformprogrammer |

ÅKM | Den åbne koordinationsmetode |

OAF | Offentlige arbejdsformidlinger |

SMV | Små og mellemstore virksomheder |

SYSDEM | Community System of Documentation on Employment (Fællesskabets dokumentationssystem for beskæftigelsen) |

1. INDLEDNING

Ved Europa-Parlamentets og Rådets afgørelse nr. 1145/2002/EF[1] af 10. juni 2002 indførtes et fællesskabsprogram for perioden 2002-2006 om tilskyndelsesforanstaltninger på beskæftigelsesområdet , også kendt som EIM-programmet.

I overensstemmelse med artikel 13 i EIM-afgørelsen blev en midtvejsrapport om de gennemførte programaktiviteter i perioden 2002-2004[2] den 19. maj 2005 forelagt Europa-Parlamentet, Rådet, Det Europæiske Økonomiske og Sociale Udvalg og Regionsudvalget[3]. I henhold til samme artikel skal der udarbejdes en endelig rapport om resultaterne af programaktiviteterne, som skal omfatte "oplysninger om fællesskabsstøtte inden for rammerne af aktiviteterne og om sammenhæng og komplementaritet med andre relevante programmer, aktiviteter og initiativer samt de relevante resultater af evalueringen" .

Formålet med EIM-programmet var at videreføre og videreudvikle de aktiviteter, som tidligere var blevet iværksat under programmet for analyse, forskning og samarbejde mellem medlemsstaterne (MS) på beskæftigelses- og arbejdsmarkedsområdet (AM) (AFS 1998-2000), som blev indført ved Rådets afgørelse 98/171/EF af 23. februar 1998[4]. Det har desuden fungeret som forløber for beskæftigelsesdelen i Progress-programmet[5], som vil løbe i perioden 2007-2013. Det overordnede formål med de tre ovennævnte programmer/programdele har været eller vil være at støtte udviklingen af den europæiske beskæftigelsesstrategi (EBS)[6] og dens gennemførelse. Programaktiviteterne bør desuden bidrage til at opfylde det nye strategiske mål, der blev fastlagt af Det Europæiske Råd i Lissabon med henblik på at sætte Fællesskabet i stand til på ny at skabe betingelser for fuld beskæftigelse.

2. AKTIVITETERNE

I hele perioden blev der ydet støtte til over 150 projekter. Det præcise tal afhænger af, hvordan man opgør indkaldelser af forslag, som omfattede tildeling af flere projekter pr. indkaldelse, og aktiviteter vedrørende programmer, som f.eks. programmet for gensidig læring (PGL) og IDELE-programmet[7], hvor der blev afholdt adskillige peer review-møder og tematiske seminarer årligt.

Aktiviteterne kan grupperes under overskrifter, som stort set afspejler de målsætninger, der er defineret i EIM-afgørelsen:

1. Statistisk arbejde og støtte til udvikling af indikatorer

2. Analyse og forskning

2.1 Analyse af tendenser og udfordringer, herunder fremtidsperspektiver

2.2 Politikvurdering og -evaluering

3. Udveksling af bedste praksis og samarbejde mellem MS på alle niveauer samt informationsaktiviteter3.1 Udveksling af bedste praksis og samarbejde mellem medlemsstaterne3.2 Informationsaktiviteter

4. Det europæiske år for arbejdstagernes mobilitet 2006

5. Aktioner til fremme af lokal beskæftigelsesudvikling (LBU)

6. Evaluering af EIM-programmet

I forbindelse med gennemførelsen af disse aktiviteter sørgede Kommissionen for:

- at de tilgodeså integrationen af princippet om ligestilling mellem kønnene

- at der blev taget højde for arbejdet i internationale organisationer

- at der blev taget særligt hensyn til personer, som er ugunstigt stillet på arbejdsmarkedet.

Aktiviteterne var baseret på målsætningen om at sikre et højt vidensniveau om EBS på alle niveauer. De senere års vigtigste faser i den europæiske beskæftigelsesstrategi vidner om, at programmet har ydet god støtte til EBS gennem relevante aktiviteter, som er i tråd med den politiske dagsorden. Dette blev sikret gennem den overordnede programvejledning, som fastlagde de flerårige retningslinjer, som blev ajourført i forbindelse med gennemgangen af retningslinjerne for beskæftigelsen (RB) i 2003 [8] og 2005 [9]. Programmet har desuden ydet støtte til en evaluering af EBS og den årlige gennemgang af RB.

Fra 2004 har størstedelen af aktiviteterne vedrørt gensidig læring og andre projekter, som fremmer samarbejde og udveksling af god praksis mellem MS. Disse aktiviteter blev integreret i et PGL[10] for bedre at nå målene i EIM-programmet. Det generelle indtryk af drøftelserne i beskæftigelsesudvalget (BU) er, at PGL har fremmet en effektiv overførsel af god praksis, og at navnlig de nye medlemsstaters og kandidatlandes deltagelse bør hilses velkommen. På samme måde bidrog aktiviteterne inden for de lokale udviklingsstrategier og innovative aktioner med henblik på modernisering af de offentlige arbejdsformidlinger (OAF) til at udbrede god arbejdsmarkedspraksis blandt MS. Generelt er udvidelsesdimensionen i EIM-aktiviteterne blevet mere synlig i de seneste år.

Desuden har temaerne for undersøgelserne afspejlet de politiske spørgsmål fra Rådets dagsordener. At EIM-undersøgelserne har direkte politisk relevans indikeres bl.a. af adskillige henvisninger hertil i analyser og politikdokumenter, herunder de nationale handlingsplaner (NHP) (nu integreret i de nationale Lissabon-reformprogrammer). Det viste sig, at især de nye medlemsstater kunne bruge flere af disse undersøgelser som inspiration for politikreformer.

Desuden gjorde programmet det muligt at uddybe de offentlige arbejdsformidlingers samarbejde om fælles udfordringer og redskaber, f.eks. redskabet til overvågning af ledige stillinger i Europa. Dette ene eksempel afspejler dog ikke omfanget af de offentlige arbejdsformidlingers samarbejde, som desuden har fået input fra EIM-undersøgelserne om bl.a. understøttelse og aktive arbejdsmarkedspolitikker - AAMP (deres hovedaktivitet) og fra deres deltagelse i det europæiske observationscenter for beskæftigelsen (EOB).

En anden dimension i samarbejdet er, at eksperter fra MS igennem EIM har mulighed for at kontakte hinanden og udveksle idéer, ikke bare i forbindelse med PGL, men også i forbindelse med formandskabskonferencer, EOB, MISEP[11] og OAF.

I forbindelse med programmets gennemførelse afholdt Kommissionen en række forskellige aktiviteter[12], som gennemgås i det arbejdsdokument[13] fra Kommissionens tjenestegrene, der ledsager denne meddelelse: "Overview of main activities undertaken under EIM" (overblik over de vigtigste aktiviteter iværksat i forbindelse med EIM-programmet).

2.1 Statistisk arbejde og udvikling af indikatorer

De statistiske redskaber til EBS, blev udviklet gennem hele programperioden. Dette bidrog især til overvågning af EBS inden for rammerne af Lissabondagsordenen, som opstiller kvantitative mål. Det meste af det dertil knyttede statistiske arbejde på arbejdsmarkedsområdet blev varetaget af Eurostat. Der blev ydet finansiel støtte til de nationale statistiske kontorer og andre statslige institutioner i EU og i de deltagende EFTA/EØS-lande samt tiltrædelses- og kandidatlande.

Dette gjorde det muligt at nå to overordnede mål: at forbedre kvaliteten af arbejdsmarkedsstatistikkerne gennem en videreudvikling af de eksisterende databaser og undersøgelser og at stille data til rådighed på områder, hvor der manglede sådanne data. Der blev udviklet nye beskæftigelsesrelaterede statistikker, som f.eks. statistik om ledige job i forbindelse med overvågningen af udsving i efterspørgslen på arbejdskraft og om foranstaltninger vedrørende skat på arbejde[14].

Det skal desuden bemærkes, at EU er blevet en af de førende leverandører af data om langsigtede perspektiver.

2.2 Analyse og forskning

2.2.1 Analyse af tendenser og udfordringer, herunder fremtidsperspektiver

Analysen fokuserede på betingelserne for at skabe flere og bedre job og på vurderingen af beskæftigelsespotentialet i EU. Der blev gennemført fremtidsanalyser og -undersøgelser for at skabe et klart indtryk af, hvordan det europæiske arbejdsmarked fungerer, og for at støtte den langsigtede udvikling for EBS ved at afdække potentielle nye problemer og udfordringer på forhånd. Blandt disse kan nævnes: AAMP og sikring af, at det betaler sig at arbejde, sundhed og arbejdskvalitet, færdigheder og menneskelig kapital, ugunstigt stillede grupper, udvidelse, omstrukturering, migration samt erhvervsdynamik og resultater for beskæftigelsen.

Rapporten "Beskæftigelsen i Europa", som er et vigtigt referencedokument, der hvert år udarbejdes internt i Kommissionen, indeholdt en kvantitativ analyse af arbejdsmarkedstendenserne og arbejdsmarkedspolitikerne i EU. Den bidrog desuden med vigtigt materiale til understøttelse af den årlige fælles rapport om beskæftigelsen (FRB) og midtvejsevalueringerne af EBS og dannede grundlag for analytiske spørgsmål for udviklingen af indikatorer[15].

2.2.2 Politikvurdering og -evaluering

Fra 2002 har der været lanceret adskillige projekter, som bidrager til evalueringen af EBS og til revision samt (fra 2005) midtvejsevaluering af RB og de nationale reformprogrammer. Efter en indkaldelse af forslag blev der udvalgt projekter om virkningerne af de beskæftigelsespolitikker, som blev fremmet gennem EBS, og om udvikling af en national evalueringspraksis i MS. For eksempel iværksatte Belgien, Frankrig og Portugal i denne periode omfattende evalueringer af deres beskæftigelsespolitik. Disse blev ofte gennemført tværnationalt, hvilket viser, at EIM-programmet har levet op til sit mål om at fremme koordinerede kvalitetspolitikker for beskæftigelsen på EU-plan.

Det to EOB[16]-netværk, MISEP og SYSDEM[17] bidrog også til udviklingen af den europæiske beskæftigelsespolitik i form af oplysninger og komparativ forskning om beskæftigelsespolitikerne og arbejdsmarkedstendenserne i de lande, der deltager i EOB, EU-medlemsstaterne, kandidatlandene og EFTA/EØS-landene. Netværkene gennemførte også evalueringer af sådanne politikker. Den halvårlige EOB-evaluering omfattede fortsat de prioriterede områder, bl.a. ældre arbejdstagere, indvandrere, arbejdskvalitet, sort arbejde, ungdomsbeskæftigelse og "flexicurity". SYSDEM bidrog også betydeligt til den årlige vurdering af NHP (nu de NRP, jf. ovenstående).

2.3 Udveksling af bedste praksis og samarbejde mellem MS på alle niveauer samt informationsaktiviteter

2.3.1 Udveksling af bedste praksis og samarbejde mellem MS

Programmet for gensidig læring (PGL), som blev lanceret i 2004 for at forbedre udvekslingen af god praksis, viderefører peer review-programmet fra 1999 ved at fokusere på prioriterede temaer og tilpasse organisationen og deltagelsen med henblik på mere effektiv og bredere formidling. Dette omfatter et tættere samarbejde med arbejdsmarkedets parter og civilsamfundet i læreprocessen. PGL giver de berørte parter i MS, kandidatlandene og EFTA/EØS-landene mulighed for at fremvise deres nationale eksempler på god praksis på EU-plan.

2.3.1.1 Projekter vedrørende de offentlige arbejdsformidlinger (OAF)[18]

I forbindelse med EIM identificerede, udvekslede og udbredte OAF i kandidatlandene bedste praksis, hvilket øgede kvaliteten af deres ydelser til jobsøgende og arbejdsgivere og forbedrede deres indsats mod kvalifikationsflaskehalse på de europæiske arbejdsmarkeder. I den forbindelse blev der offentliggjort indkaldelser af forslag om en modernisering af OAF, der sætter dem i stand til at udfylde deres rolle i EBS. Med tilgangen af de offentlige arbejdsformidlinger i de nye MS blev der skabt mulighed for fælles projekter med synergieffekter, og efterfølgende blev der offentliggjort indkaldelser af forslag, som skulle støtte innovative og tværnationale initiativer i 2004, 2005 og 2006.

Møderne mellem OAF-ledere (aktiviteter i forbindelse med formandskabet og to årlige møder) fulgte den praksis, som blev indført for 10 år siden med henblik på at koordinere arbejdsformidlingernes drift og modernisering. Møderne blev afholdt for at drøfte og gennemføre vigtige aktioner vedrørende OAF, herunder modeller, som forebygger langtidsledighed og tager hensyn til efterspørgslen på arbejdsmarkedet.

Der blev afholdt uddannelsesseminarer (i 2002 og 2003) om OAF-forvaltningen i de kandidatlande, som i 2004 blev til de 10 nye MS, og i Rumænien, Bulgarien, Kroatien og Tyrkiet (i 2006).

2.3.2 Informationsaktiviteter

I forhold til AFS-programmet var der øget fokus på behovet for at gennemføre en aktiv og åben informationspolitik for at give borgere i hele EU øget viden om EBS og om, hvad den eventuelt vil betyde for dem. Det er almindeligt anerkendt, at de forpligtelser, som EBS indebærer på alle niveauer og for alle berørte parter (arbejdsmarkedets parter og civilsamfundet), stiller krav om åbenhed og oplysningsaktiviteter i forholdet til borgerne.

Synligheden af de initiativer, som modtog støtte fra EIM - bl.a. undersøgelser - blev forbedret gennem hele programperioden. Der blev anvendt forskellige metoder til at offentliggøre resultaterne, f.eks. elektroniske og/eller papirbaserede publikationer fra DG EMPL og dets EUROPA-websted, seminarer, workshops og konferencer, medier osv. Konklusionerne vedrørende de vigtigste politikområder indgik i større politikdokumenter, f.eks. FRB og den sammenfattende rapport.

Fra 2003 har der været årlige indkaldelser af forslag, der skal fremme en fælles informationsindsats for at støtte initiativer, som udbreder kendskabet til EBS. Målet med disse initiativer er at give generelle oplysninger om EBS (mål og bevæggrunde, opnåede resultater, gennemførelse og overvågning og de involverede institutioners respektive roller), samtidig med at samspillet mellem den europæiske kontekst og beskæftigelsespolitikerne på nationalt, regionalt og lokalt niveau klart blev angivet. Der blev rettet henvendelse til særlige målgrupper (f.eks. forsamlinger af regionale og lokale myndigheder, arbejdsmarkedets parter, civilsamfundet) eller særlige emner blev taget op (f.eks. lige muligheder, forebyggelse og aktivering af langtidsledige, mobilitet, LLL, arbejdskvalitet, aktiv aldring, rummelige arbejdsmarkeder, indvandring, beskæftigelsesfrekvens, og at det skal kunne betale sig at arbejde) for at øge kendskabet og forståelsen og således lette deltagelsen for potentielle berørte parter. Initiativerne bidrog desuden til en øget forståelse af de vigtigste mål og de politiske prioriteringer i EBS og af den merværdi, som koordineringen af beskæftigelsespolitikkerne på EU-niveau bibringer.

De vigtigste analyseresultater blev fremlagt i beretningen "Beskæftigelsen i Europa", som fra 2006 har omfattet en årlig konference med henblik på resultatformidling, og i publikationer fra EOB. Begge publikationer udsendes bredt både i og uden for EU.

Der blev afholdt adskillige seminarer, workshops, konferencer og andre større arrangementer for at formidle resultaterne af EIM-aktiviteterne. Dette gjaldt f.eks. undersøgelserne af prioriterede temaer.

Informationsaktiviteterne nåede ud til medlemmer af Europa-Parlamentet, medlemmer og observatører fra EIM-udvalget og BU samt grupper nedsat herunder, andre vigtige aktører som f.eks. arbejdsmarkedets parter, eksperter og personer involveret i gennemførelsen af andre EF-handlingsprogrammer, hvilket bidrog til at sikre sammenhæng og komplementaritet med andre relevante programmer, aktioner og initiativer.

2.4 Det europæiske år for arbejdstagernes mobilitet 2006

Der blev lanceret en lang række aktioner i forbindelse med det europæiske år for arbejdstagernes mobilitet (EÅAM) i 2006, som bidrog til at nå de vigtigste mål for året, nemlig:

- at øge kendskabet til arbejdstagernes rettigheder (fri bevægelighed for arbejdstagere) og til de muligheder, der findes, samt til, hvilke instrumenter der er indført for at fremme mobiliteten, herunder især, hvilken rolle EURES og OAF spiller

- at udveksle erfaringer og god praksis om mobilitetsspørgsmål

- at konsolidere EU’s vidensgrundlag om jobmobilitet og geografisk mobilitet ved at levere statistiske oplysninger om mobilitetsmønstret både i og uden for EU.

Der blev afholdt 2000 informationsarrangementer, som omfattede alle aktører på mobilitetsområdet. Blandt de mest vellykkede var de første europæiske jobmesser, som tiltrak omkring 200 000 deltagere til 230 europæiske byer, hvor arbejdsgivere, arbejdstagere og jobsøgende kunne komme i direkte kontakt med hinanden.

2.5 Den lokale beskæftigelsesudvikling (LBU)

Jobskabelsespotentialet på lokalt plan, herunder i den sociale økonomi (bl.a. erhvervsdrivende foreninger), blev støttet, og der blev opfordret til indgåelse af partnerskaber mellem alle relevante aktører. Der blev iværksat analyser af LBU for at udbrede kendskabet til vellykkede lokale udviklingsinitiativer og for at fremme innovation samt for at udvikle analyse- og metoderedskaber, som styrker det lokale element i EU's og i de nationale beskæftigelsespolitikker.

2.6 Evaluering af EIM

I henhold til artikel 13 i EIM-afgørelsen blev der gennemført en uafhængig evaluering. Kontrahenten afleverede en midtvejsrapport i maj 2005, som fokuserede på projektniveauet i de EIM-finansierede projekter. En ajourføring af midtvejsrapporten, som blev indsendt i december 2005, indeholdt en undersøgelse af program- og politikniveauet og en overvejelse om, hvilke eventuelle konsekvenser den reviderede i Lissabonproces har for EIM-programmet. Den endelige rapport indeholder en vurdering af de overordnede programresultater samt anbefalinger for kommende EF-programmer. Endelig indeholder den efterfølgende evaluering en sammenfatning af resultaterne fra alle tidligere evalueringsrapporter.

Hovedformålet med evalueringen var at vurdere:

- EIM-programmets bidrag til udviklingen og gennemførelsen af EBS

- programmets sammenhæng og effektivitet og

- i hvilken grad målsætningerne var blevet indfriet og forhindringerne for gennemførelsen af processen var blevet identificeret.

Ud over disse overordnede positive resultater understreger evaluatorerne i deres anbefalinger, at det er nødvendigt at forenkle den finansielle forvaltning og procedurerne mht. projektgennemførelsen, og de efterlyser en mere pålidelig projektovervågning gennem anvendelse af nye informationsteknologier, som f.eks. databaser. Desuden blev det konkluderet, at der er behov for en mere aktiv informationspolitik, herunder bedre formidling af projektresultaterne, og opfølgning på undersøgelser og forskning. Dette kunne f.eks. opnås ved at øge ambitionsniveauet i projekterne og flytte ansvaret for fremme af medlemsstaternes samarbejde, formidling og opfølgning til projektets kontrahenter. Endelig nævner anbefalingerne et behov for en mere aktiv inddragelse af programudvalget.

3. Tredjelandes deltagelse

I henhold til artikel 7 i EIM-afgørelsen blev programmet og dets aktiviteter åbnet for EFTA/EØF-landene (Island, Norge og Liechtenstein) og kandidatlandene, som i maj 2004 blev til de 10 nye EU-medlemsstater. De daværende kandidatlande Bulgarien og Rumænien kom sammen med Tyrkiet med i programmet i 2003, mens Kroatien kom med i 2006.

For at sikre den mest hensigtsmæssige forberedelse af de nye medlemsstaters tiltrædelse iværksatte Kommissionen en intensiveret indsats for at hjælpe kandidatlandene med at strømline deres politikker efter Lissabonstrategien. Arbejdsmarkedsudviklingen i kandidatlandene blev regelmæssigt analyseret i rapporten "Beskæftigelsen i Europa", der blev etableret en politisk dialog, og der blev udarbejdet fælles evalueringsrapporter (FER) om politikudviklingen på baggrund af fælles aftalte standarder. Fra 2003 påbegyndtes en gradvis deltagelse af alle kandidatlandene i EIM-aktiviteterne, herunder EIM-udvalgets møder, seminarer og konferencer. Deres deltagelse i EIM skabte bedre muligheder for at lære af erfaringerne fra driften og evalueringen af EBS i MS, ligesom den bidrog til forberedelsen af gennemførelsen af EBS inden for rammerne af Lissabonstrategien. På denne måde sikredes en hurtigere fuldstændig integration af de nye medlemsstater i EBS.

4. EIM-UDVALGETS ROLLE OG FORBINDELSER MED ANDRE UDVALG, PROGRAMMER OG ORGANISATIONER

EIM-programudvalget, som både havde forvaltningskapacitet og rådgivende kapacitet, samledes to gange om året. De vedtog de overordnede retningslinjer for gennemførelsen af aktiviteter, de årlige arbejdsprogrammer, fordelingen af finansiering på de forskellige foranstaltninger og udvælgelseskriterier for den finansielle støtte.

Der blev etableret samarbejde og koordinering med andre relevante udvalg, herunder især BU, for at sikre sammenhæng og komplementaritet med EIM-aktiviteter i andre EF-programmer og -initiativer. Selv om EIM-aktiviteterne har et bredere sigte, var de nyttige for BU og støttede dets arbejde. Desuden blev BU regelmæssigt informeret om projektresultater gennem deltagelse i konferencer, seminarer og workshops. I forbindelse med gennemførelsen af EIM blev der taget højde for arbejdet i udvalget for den økonomiske politik og den arbejdsgruppe vedrørende arbejdsmarkedsstatistik, som er nedsat herunder.

I den forbindelse er det også værd at bemærke, at EU’s rammeprogram for forskning støtter supplerende forskningsprojekter og netværk inden for mange af områderne under afsnit 2. På den måde yder aktiviteterne et væsentligt bidrag til EU’s politiske målsætninger om vækst, beskæftigelse og social samhørighed.

Det eksisterende samarbejde med OECD, ILO og Verdensbanken blev fortsat, bl.a. gennem fælles undersøgelser, udveksling af oplysninger og ekspertise og afholdelse af fælles konferencer og seminarer om en lang række emner, herunder menneskelig kapital, indvandring og LBU. Samarbejdet om og samfinansieringen af OECD's LEED-program fortsatte[19]. Kommissionen sikrede også forbindelsen med de decentraliserede agenturer, navnlig Det Europæiske Institut til Forbedring af Leve- og Arbejdsvilkårene i Dublin.

5. Konklusioner

Gennem hele programperioden (2002-2006) bidrog EIM til opfyldelse af det strategiske mål, som Det Europæiske Råd i Lissabon havde fastsat, om at sætte Fællesskabet i stand til på ny at skabe betingelser for fuld beskæftigelse, som nævnt i EIM.

Programmet blev gennemført i overensstemmelse med dets vigtigste målsætninger. Der blev sikret kraftig fokus på de enkelte målsætninger ved hjælp af gennemførelsen af de fællesskabsforanstaltninger, som er nævnt i artikel 4 i afgørelsen. På den måde bidrog EIM-aktiviteterne til udvikling, opfølgning og evaluering af EBS og støttede den koordinerede tilgang i EBS. Aktiviteterne fokuserede desuden på en forbedring af statistikker og indikatorer, analyserede vigtige spørgsmål vedrørende udviklingen af EU’s arbejdsmarkeder, vurderede og evaluerede politikker og fremmede udvekslingen af bedste praksis mellem MS og informationsaktiviteter blandt EU-borgerne. Der var særlig fokus på fremme af LBU-aktiviteter. I forbindelse med gennemførelsen af EIM fokuserede Kommissionen ikke blot på kortsigtede håndgribelige resultater, men også på resultater på mellemlang og lang sigt for at sikre bæredygtige forandringer. Der var fokus på god forvaltning, peer reviews og på informationsaktiviteter.

I 2004 bød EU 10 nye medlemsstater velkommen. Deres gradvise deltagelse i EIM gav dem mulighed for at lære af evalueringen af EBS i EU-15 og gjorde dem bedre forberedt på fuld integration i EBS.

Aktiviteterne var baseret på målsætningen om at sikre, at man på alle geografiske niveauer i EU er meget opmærksom på EBS, således at den brede offentlighed og interessegrupper, som f.eks. de politiske beslutningstagere, arbejdsmarkedets parter, lokale og regionale myndigheder og andre nøgleaktører, herunder civilsamfundet, er bevidste om deres muligheder for at forbedre de økonomiske og sociale fremtidsudsigter og tilskyndes til at bidrage til dette mål. I forhold til AFS-programmet var der øget fokus på behovet for at gennemføre en aktiv og åben informationspolitik, at øge kendskabet til de vigtigste elementer i EBS blandt borgere overalt i EU og til, hvilken betydning den eventuelt vil få for dem.

BUDGETBILAG

Budget tildelt af Rådet og Europa-Parlamentet: 55 mio. EUR + 5 mio. EUR i forbindelse med udvidelsen i 2004. Til dette beløb på i alt 60 mio. EUR tilførtes programbidrag fra de deltagende kandidatlande og EFTA/EØS-lande og en overførsel i 2006 af uudnyttede midler fra 2004 og 2005, svarende til i alt 64 590 390 EUR i disponible midler til hele programperioden.

Afsnit i rapporten Projekttype 2002 2003 2004 2005 2006 BUDGETMIDLER I ALT 5 000 000 10 486 434 14 804 096 16 337 600 17 962 260 2.1 Statistisk arbejde og udvikling af indikatorer, herunder: Uddelegering af opgaver til Eurostat 1 262 376 1 665 745 1 324 343 4 541 636 1 082 119 Andre statistikopgaver 333 602 449 734 49 284 I ALT 2.1 Statistisk arbejde og udvikling af indikatorer 1 262 376 1 665 745 1 657 945 4 991 370 1 131 403 2.2 Analyse og forskning, herunder 2.2.1 Analyse af tendenser og udfordringer, herunder fremtidsperspektiver: Undersøgelser (herunder konferencer, seminarer og workshops til fremlæggelse af resultater) 418 249 1 142 924 1 112 625 1 067 837 1 667 995 3 undersøgelser inden for rammerne af det europæiske år for arbejdstagernes mobilitet 2006 (herunder seminarer til fremlæggelse af resultater) 124 453 458 610 SUBTOTAL 2.2.1 Analyse af tendenser og udfordringer, herunder fremtidsperspektiver 418 249 1 142 924 1 112 625 1 192 290 2 126 605 2.2.2 Politikvurdering og -evaluering: Vurderingsundersøgelser (herunder evalueringsprojekter vedrørende offentlige arbejdsformidlinger og de aktive arbejdsmarkedspolitikkers effektivitet/virkning) 99 800 261 600 189 650 441 778 Indkaldelse af forslag: Udvikling af evalueringspraksis: 6 projekter 2003-2005 557 398 Afsnit i rapporten Projekttype 2002 2003 2004 2005 2006 Indkaldelse af forslag: Projekter, der bidrager til evaluering af EBS (national evalueringspraksis) 2002-2003, 2005-2007 og 2006-2008 190 000 519 620 610 414 2006 EÅAM (herunder Eurobarometerundersøgelse om opfattelse af rettigheder og instrumenter vedrørende arbejdstageres mobilitet i 2006 og evaluering af året) 316 552 SUBTOTAL 2.2.2 Politikvurdering og -evaluering 289 800 557 398 261 600 709 270 1 368 744 I ALT 2.2 Analyse og forskning 708 049 1 700 322 1 374 225 1 901 560 3 495 349 2.3 Udveksling af bedste praksis, samarbejde mellem MS og informationsaktiviteter, herunder 2.3.1 Udveksling af bedste praksis og samarbejde mellem MS: Vigtigste aktioner: Peer Review-program (herunder undersøgelser af god praksis vedr. aktive arbejdsmarkedspolitikker) / Programmet for gensidig læring (herunder støttetjenester, peer review-møder og "thematic reviews") 2002-2006 283 970 1 433 440 765 739 891 642 982 116 Det europæiske observationscenter for beskæftigelse (netværk) 2002-2006 1 018 480 1 797 182 1 160 545 988 208 938 208 Indkaldelse af forslag: Informationsaktiviteter vedr. EBS: Fælles informationsindsats 2003-2005 430 974 Indkaldelse af forslag: Opfølgning på evalueringsprojekter og informationsaktiviteter vedr. EBS (Fælles informationsindsats - formidling) 2004-2006 1 228 181 Indkaldelse af forslag: Aktiviteter til opfølgning og formidling vedr. programmet for gensidig læring under EBS 2005-2007 og 2006-2008 1 122 747 526 275 2006 EÅAM (konferencer og seminarer, herunder afsluttende konference) 863 291 Afsnit i rapporten Projekttype 2002 2003 2004 2005 2006 2006 EÅAM (herunder indkaldelse af forslag om innovative aktioner til udveksling af bedste praksis vedr. arbejdstagernes mobilitet og initiativer fra arbejdsmarkedets parter efterfulgt af en konference) 183 446 2 019 273 Undersøgelser (herunder identifikation af god praksis til at skabe flere beskæftigelsesmuligheder og fastholde ældre arbejdstagere på arbejdsmarkedet; Aldring og beskæftigelse) 199 550 Subtotal, vigtigste aktioner 1 302 450 3 661 596 3 354 015 3 186 043 5 329 163 OAF-projekter: Seminarer (herunder uddannelsesseminarer om OAF-forvaltning, seminarer for offentlige og private arbejdsformidlinger, erhvervsvejledning i OAF og 12.-19. møde for OAF-ledere) 117 503 499 781 395 674 80 275 663 558 Indkaldelse af forslag: Forvaltningsmæssige og strukturelle forandringer i OAF, som vedrører IKT-udviklingen 2004 Indkaldelse af forslag: Profileringsredskaber vedr. langtidsledige grupper på arbejdsmarkedet 2004 Indkaldelse af forslag: Modernisering af OAF (innovative tværnationale projekter) 2004-2008 300 000 1 091 436 1 064 001 Undersøgelse (herunder seminar) (god virksomhedspraksis vedr. arbejdstagernes mobilitet for SMV'er og OAF) 250 000 Subtotal, OAF-projekter 117.503 499 781 695 674 1 171 711 1 977 559 SUBTOTAL 2.3.1 Udveksling af bedste praksis og samarbejde mellem medlemsstaterne 1 419.953 4 161 377 4 049 689 4 357 754 7 306 722 |

Formandskabskonferencer under det græske, italienske, irske, nederlandske, britiske, østrigske, finske og tyske formandskab | 799 152 | 569 753 | 476 238 | 736 856 | 872 400 |

Fælles seminarer med OECD, Verdensbanken, Japan og USA | 84 405 | 308 464 |

MISEP-møder 2005 og 2006 | 56 711 | 188 530 |

Støtte til EMCO-seminarer (ekspertmøder) | 145 345 | 160 903 |

Subtotal, konferencer | 799 152 | 654 158 | 476 238 | 1 247 376 | 1 221 833 |

Oplysning, informationsaktiviteter og formidling af projekter: |

Beskæftigelsesugen 2002-2005 | 97 504 | 83 916 | 45 474 |

Publikationsprogram 2003-2006 (herunder rapporten om beskæftigelsen i Europa 2003-2006 og rapportens første formidlingskonference) | 105 801 | 309 792 | 196 419 | 338 317 | 485 543 |

Taskforce om beskæftigelsen; gruppen på højt plan (8 møder) 2003 | 54 500 |

2006 EÅAM (arrangementer, publikationer og informationsmateriale) | 372 538 | 951 320 |

Eurobarometerundersøgelse for at vurdere kendskabet til EBS/ESF 2006 og ESF: Støtte til beskæftigelsesinitiativer igennem 50 år | 675 012 |

Ekspertmøder med henblik på formidling af resultater af aktiviteter/undersøgelser (deltagende eksterne eksperter/talere) | 187 322 |

Subtotal, Oplysning, informationsaktiviteter og formidling af projekter | 203 305 | 364 292 | 280 335 | 756 329 | 2 299 197 |

I ALT 2.3 Udveksling af bedste praksis, samarbejde mellem MS og informationsaktiviteter | 2 422 410 | 5 179 827 | 4 806 262 | 6 361 459 | 10 827 752 |

Evaluering af 19 projektforslag: Aktioner til fremme af en lokal indsats for beskæftigelsen | 192 800 |

OECD/LEED-konference: 2002-2003, 2004-2005 og 2006-2007 | 266 500 | 500 000 | 660 000 |

IDELE (Identifikation af god praksis inden for den lokale beskæftigelsesudvikling og fremme af bedre forvaltning) 2003-2005 | 400 000 | 400 000 | 400 000 |

LBU-brochurer: Vademecum om udvikling af LBU-strategier 2004 og LBU-håndbogen for de nye MS 2006 | 45 000 | 300 000 |

Forbindelse mellem lokale aktører ("netværk af netværk") 2005-2007 | 522 425 |

Fælles EU/USA-seminar vedr. bilateralt samarbejde om LBU 2005 | 76 537 |

I ALT 2.5 Lokal beskæftigelsesudvikling (LBU) | 266 500 | 592 800 | 2 039 230 | 998 962 | 960 000 |

I ALT 2.6. Evaluering af programmet | 638 604 |

SAMLEDE MIDLER, Rådets og Europa-Parlamentets afgørelse vedr. EIM (inklusive bidrag fra EFTA/EØS-lande og kandidatlande og overførte uudnyttede midler fra 2004 og 2005 til sidste programår 2006) | 5 00 0000 | 10 486 434 | 14 804 096 | 16 337 600 | 17 962 260 |

[1] EFT L 170 af 29.6.2002 - afgørelse nr. 1145/2002/EF af 10. juni 2002.

[2] Oplysningerne i midtvejsrapporten vedrører perioden frem til den 30. november 2004.

[3] SEK(2005) 677.

[4] EFT L 63 af 4.3.1998, s. 26.

[5] http://ec.europa.eu/employment_social/progress/index_en.html

[6] Som konkluderet i den endelige rapport om AFS-programmet - KOM(2004) 323 endelig.

[7] Identifikation, formidling og udveksling af god praksis inden for den lokale beskæftigelsesudvikling (LBU) og fremme af bedre forvaltning http://ec.europa.eu/employment_social/local_employment/project_idele_en.htm.

[8] EUT L 197 af 5.8.2003, s. 13.

[9] EUT L 205 af 6.8.2005, s. 21.

[10] http://ec.europa.eu/employment_social/employment_strategy/peer_en.htm

[11] MISEP (Mutual Information System on Employment Policies in Europe) er et netværk bestående af embedsmænd fra arbejdsministerier og offentlige arbejdsformidlinger (2 medlemmer pr. land, der medvirker i EOB).

[12] Oplysninger om gennemførte projekter, herunder de endelige undersøgelsesrapporter, kan ses på: http://ec.europa.eu/employment_social/incentive_measures/activities_en.htm

[13] SEK(2008) …

[14] Kommissionen og OECD iværksatte i 2005 i fællesskab en undersøgelse, som markerede en udvidelse af dette projekt.

[15] I Kommissionen udarbejdes desuden analyser af GD ECFIN, som offentliggøres i "EU Economy Annual Review" og i "European Economy, Economic Papers".

[16] http://europa.eu.int/comm/employment_social/employment_analysis/observatory_en.htm

[17] SYSDEM (Community System of Documentation on Employment), et netværk af uafhængige arbejdsmarkedseksperter (et medlem pr. EEO-medlemsland).

[18] http://ec.europa.eu/employment_social/employment_strategy/pub_empl_services_en.htm og http://ec.europa.eu/employment_social/incentive_measures/activities_en.htm

[19] http://www.oecd.org/department/0,2688,en_2649_34417_1_1_1_1_1,00.html